Strikking forveksles iblant med teknikker som hekling, hakking, nålebinding og gimping. Til de sistnevnte metodene holder man arbeidet i den ene hånden og verktøyet i den andre; ved strikking har man én strikkepinne i hver hånd. (Strikkepinnene kan være to separate enheter, eller forbundet med en streng eller vaier til en rundpinne.) De ulike metodene frembringer også forskjellige resultater.